Emperor

Emperor - նորվեգական բլեք-մետալ-խումբ, մեծ ազդեցություն է թողել ժանրի զարգացման մեջ։ Խմբի նախնական ալբոմները դրեցին սիմֆոնիկ բլեք-մետալի հիմքը։ Շատերը խմբի ուղղվածությունը անվանում են նաև որպես Black metal artBlack Art - Հարցազրույց Իսանի և Բարդ Ֆաուսթի հետ կամ Sophisticated black metal. Խումբը կազմավորվել է 1991 թվականին։

Emperor-ի սկզբնական ալբոմները սկիզբ են դրել սիմֆոնիկ բլեք մետալ ժանրին։

Խմբի հիմնադիրներն ու անփոխարինելի անդամներն են մուլտիինստրումենտալիստ Իսանը(Վեգարդ Սվերրե Տվեիտան) և կիթառահար ու բաս կիթառահար Սամոթը(Թոմաս Հաուգեն)։ Խումբը ավարտ է դրել գործունեությանը 2001 թվականին, սակայն մինչ օրս, երաժիշտները վերամիավորվում են համերգային գործունեության համար։

 Պատմություն 
Իսանը և Սամոթը ծանոթացել երաժշտական սեմինարի ժամանակ՝ դեռևս դեռահաս տարիքում, և սկսել են միասին տարբեր խմբերում նվագել։ Մոտավորապես 1990 թվականին նրանք բաս կիթառահար Վիդար Վոերի և հարվածային գործիքներ նվագող Թորմյորն Ակկերհաուգենի հետ ստեղծում են Thou Shalt Suffer Դեթ-մետալ խումբը։ 1991-ին Իսանն ու Սամոթը, Celtic Frost-ի և Bathory-ի երաժշտությունից ոգեշնչված ստեղծում են իրենց Emperor նախագիծը։ Բաս կիթառահար Հովարդ Էլլեֆսենի հետ, ով վերցնում է Mortiis անունը, նրանք ձայնագրում են Wrath of the Tyrant դեմոն։ Քանի որ այդ ժամանակ խմբում հարվածային գործիքներ նվագող չկար, համապատասխան հատվածները նվագում էր Սամոթը։

Ապա խմբին միանում է թմբուկահար Բարդ Էիտունը, ով վերցնում է Ֆաուստ անվանումը, իսկ Սամոթը զբաղեցնում է կիթառահարի տեղը։ Խումբը այդ ժամանակ պայմանագիր է ստորագրում Candlelight լեյբլի հետ, որով թողարկում է Emperor մինի ալբոմը։ Այս թողարկումից հետո Մորտիիսը լքում է խումբը, տեղափոխվում Շվեդիա և սկսում առանձին երաժշտական կարիերա։

1990-ականների սկզբին, նորվեգական բլեք մետալիստները, ընդ որում Emperor-ի անդամները միավորվում են մի գաղափարային շարժման մեջ, որի հիմնադիրն ու ղեկավարը Mayhem-ի կիթառահար Եվրոնիմուսն էր։ Նա Helvete անվանումով երաժշտական խանութ ուներ, որի նկուղը դարձավ <<ներքին սև շրջանի>> հավաքատեղին, որի անդամները հետաքրքված էին սատանիզմով և քրիստոնեության մերժմամբ։ Խմբավորման անդամները Նորվեգիայի քաղաքներում այրել են մի քանի փայտե եկեղեցիներ, ինչին իրենց մասնակցությունն են ունեցել նաև Սամոթը և Ֆաուստը։

Ֆաուստը, 1992 թվականի օգոստոսի 21-ին Լիլհամմերում սպանում է պատահական հանդիպած հոմոսեքսուալ տղամարդուն, ով ինտիմ նպատակներով նրան առաջարկել էր գնալ մոտակա անտառ։ Ֆաուստը՝ համաձայնվելով գնում է, սակայն տեղ հասնելուն պես դանակով հարվածներ է հասցնում այդ տղամարդուն։ Դեպքերի ակտիվ հետազննումը սկսվում է մեկ տարի անց, երբ հայտնի է դառնում Վարգ Վիկեռնեսի կողմից Եվրոնիմուսի սպանության մասին։ Ֆաուստը 14 տարով ազատազրկման է ենթարկվում, իսկ Սամոթն ու բաս կիթառահար Տչորտը ճանաչվում են մեղավոր Հոլմենքոլլենում եկեղեցի հրդեհելու մեջ և կարճ ժամանակահատվածով ևս ազատազրկվում են։ Որոշ ժամանակ խմբից միայն Իսանն էր ազատության մեջ։

1994 թվականին Candlelight լեյբլով թողարկվում է խմբի դեբյուտային ալբոմը՝ In the Nightside Eclipse -ը, որը ձայնագրվել էր դեռևս 1993 թվականի օգոստոսին՝ մինչև երաժիշտների հետաքննությունը։ Քննադատների կողմից ալբոմը ստանում է հիացական կարծիքներ հատկապես հիանալիորեն համադրված ստեղնաշարային գործիքների <<կեղտոտ>> ու ագրսսիվ հատվածների և այլ սիմֆոնիկ էլեմենտների համար, որոնք հիմնականում Իսանի շնորհիվ էին տեղ գտել։

Բանտում լինելու ընթացքում Սամոթը դեռ շարունակում էր երաժշտություն գրել, փոխանակվում էր Իսանի հետ ձայնագրություններով և աշխատում էր ստուդիայում, երբ նրան թույլ էին տալիս բանտախցից դուրս գալ։ 1996 թվականին ՝ Սամոթի ՝ ժամանակից շուտ ազատվելուց հետո խումբը նոր բաս կիթառահարի ՝ Ալվերի և թմբուկահար Թրյում Թորսոնի հետ ձայնագրում է Reverence մինի ալբոմը , իսկ արդեն հաջորդ տարի՝ Anthems to the Welkin at Dusk-ը ՝ խմբի երկրորդ լիաֆորմատ ալբոմը։ Այս ալբոմը ցույց է տալիս, որ խումբը շարունակում էր շարժվել իր դեբյուտային ալբոմի ոճական ուղղությամբ։ Սրանից հետո Ալվերը լքում է խումբը։

Խմբի հաջորդ, նոր ալբոմը ՝ IX Equilibrium -ը հիմնականում ուներ պրոգրեսսիվ մետալի և դեթ մետալի էլեմենտներ և գրված էր ինտենսիվ համերգային գործունեության հաշվարկներով։ Պրոգրեսսիվ մետալին հակվածությունը Իսանի շնորհիվ էր, որը շարունակվեց նաև վերջին ալբոմում ՝ Prometheus: The Discipline of Fire & Demise(2001): Իսանի և Սամոթի տարաձայնությունների հետևանքով (Սամոթը նախընտրում էր ավելի դեթ մետալային հնչողություն) խումբը վերջ է դնում գործունեությանը ալբոմը ձայնագրելուց հետո։ Իսանը իր կնոջ հետ ստեղծում է Peccatum նեոդասական նախագիծը, իսկ 2006 թվականից սկսում է թողարկել սոլո ալբոմներ։ Սամոթը և Թրյումը ստեղծում են Zyklon դեթ մետալ խումբը, որը, մինչ իր վերացումը 4 ալբոմ է թողարկում։

2005 թվականին Իսանը, Սամոթը և Թրյումը վերամիավորվում են Օսլոյում՝ Inferno փառատոնի շրջանակներում և 2006 ու 2007 թվականներին ԱՄՆ-ում ու Եվրոպայում երաժշտական շրջագայություններ են կատարում։ Ընդ որում ՝ 2006 թվականի ԱՄՆ-ի համերգները անցնում են առանց Սամոթի, ով վիզան չի ստանում։ 2007 թվականին կրկին հայտարարվում է խմբի բաժանման մասին։

2013-ին Իսանն ու Սամոթը կրկին հայտարարում են վերամիավորման մասին, որն այս անգամ նվիրված էր խմբի դեբյուտային ալբոմի՝ In the Nightside Eclipse-ի 20 ամյակին։ Այսպիսով 2014 թվականին նրանք հանդես են գալիս մի քանի փառատոների բեմերում։ Այս անգամ նրանց միանում է նաև Ֆաուստը։

 Սկավառակագրություն 

 Ստուդիային ձայնագրություններ 
 1993 Emperor (12" մինիալբոմ)
 1994 As the Shadows Rise 7" EP
 1994 In the Nightside Eclipse
 1996 Reverence (մինիալբոմ)
 1997 Anthems to the Welkin at Dusk
 1999 IX Equilibrium
 2001 Prometheus: The Discipline of Fire & Demise

 Սպլիտներ, հավքածուներ և համերգային ձայնագրություններ 
 1993 Emperor / Hordanes Land (սպլիտ Enslaved-ի հետ)
 1998 Emperor / Wrath of the Tyrant (հավաքածու) 
 1999 Thorns vs. Emperor (սպլիտ Thorns-ի հետ)
 2000 True Kings of Norway (սպլիտ)
 2001 Emperial Vinyl Presentation 
 2003 Scattered Ashes: A Decade of Emperial Wrath (հավաքածու)
 2009 Thus Spake The Nightspirit (սինգլ, համերգային ձայնագրություն)

 Դեմո 
 1992 Wrath of the Tyrant
 1994 As the Shadows Rise

 Հոլովակներ 
 1996 The Loss and Curse of Reverence 
 2000 Emperial Live Ceremony
 2001 Empty

 Ծանոթագրություններ 

 Արտաքին հղումներ 
 Պաշտոնական կայք 
 Խումբը Discogs կայքում 
 Խումբը MusicBrainz կայքում 

Կատեգորիա:Նորվեգական բլեք-մետալ խմբեր
Կատեգորիա:1991 հիմնադրված երաժշտական խմբեր